Betty White

Betty Marion White (født 17. januar 1922, død 31. desember 2021) var en amerikansk skuespiller, komiker, programleder, sanger, forfatter og TV-personlighet. Hun spilte Sue Ann Nivens i The Mary Tyler Moore Show og Rose Nylund i fjernsynssitcom Pantertanter. Hun spilte Elka Ostrovsky i TV Land-komedien Hot in Cleveland.Hun mottok sju Emmy-priser i løpet av sin karriere. I 1983 ble hun første kvinne til å vinne en daytime Emmy for fremragende ledelse av et gameshow, med «Just men!». White har også rekorden for lengste tid mellom Emmy-nomineringer—hennes første var i 1951 og siste i 2012, et spenn på 61 år—og den eldste nominerte i en alder av 91 år. Hun er også den eldste vinner av en Grammy-pris som hun fikk i 2012.
I 2011 ledet White et nytt program, Betty White's Off Their Rockers. I programmet spøker eldre med den yngre generasjon. Et spesialprogram, Betty White's 90th Birthday Party ble sendt på NBC dagen før hennes fødselsdag, 16. januar 2012. I dette showet opptrådte mange av stjernene som White har arbeidet sammen med i årenes løp.


== Tidlig liv ==
Hun ble født i Oak Park i Illinois. Hun var av engelsk, gresk og dansk avstamning. Hun var eneste barn av Horace White og Tess White. Whites familie flyttet til Los Angeles, California i nødsårene på 1930-tallet Hun gikk på Horace Mann School Beverly Hills og på Beverly Hills High School.


== Personlige liv ==

I 1945 giftet White seg med Dick Barker, en pilot i det amerikanske flyvåpen. Ekteskapet ble kortvarig. I 1947 giftet hun seg på nytt, da med Lane Allen en  Hollywood agent. Ekteskapet endte med skilsmisse i 1949.
i juni 1963 giftet White seg med fjernsynskonferansier Allen Ludden. De møttes under showet Password i 1961 hvor hun var invitert som en celeber gjest.Allen Ludden døde av magekreft den 9. juni 1981 i Los Angeles. De hadde ingen barn sammen, men hun var stemor tre barn fra hans første ekteskap. White giftet seg ikke på nytt etter Luddens død.
White var praktiserende medlem av Unity Church. Hun var registrert demokrat og støttet Barack Obama ved valget i 2012 («likes how he represents us»).


== Opptredener ==


=== Film ===
1942: Time to Kill … Lou's Girl
1962: Advise & Consent … Senator Bessie Adams
1971: Vanished … Hostess
1980: The Hollywood Knights … Seg selv
1986: Big City Comedy … Seg selv
1996: The Story of Santa Claus … Gretchen Claus (stemme)
1998: Hard Rain … Doreen Sears
1998: Dennis the Menace Strikes Again … Martha Wilson
1998: Holy Man … Herself
1999: Lake Placid … Mrs. Delores Bickerman
1999: The Story of Us … Lillian Jordan
2000: Whispers: An Elephant's Tale … Round (stemme)
2000: Tom Sawyer … Aunt Polly
2001: The Retrievers … Mrs. Krisper
2001: The Wild Thornberrys: The Origin of Donnie … Grandma Sophie (stemme)
2003: Bringing Down the House	 … Mrs. Kline
2003: Return to the Batcave: The Misadventures of Adam and Burt … cameo
2005: The Third Wish … Lettie
2006: Where's Marty? … Seg selv
2007: Your Mommy Kills Animals … Seg selv (dokumentar)
2007: In Search of Puppy Love … Seg selv
2008: Ponyo på klippen ved havet … Yoshie (stemme, amerikansk dubbing)
2009: Love N' Dancing … Irene
2009: The Proposal … Grandma Annie
2009: Part Two: The Warm Mission … Betty (kortfilm)
2010: You Again … Grandma Bunny
2010: Prep & Landing: Operation: Secret Santa … Mrs. Claus (stemme)
2011: Betty White: Champion for Animals … Seg selv (dokumentar)
2012: The Lorax … Grammy Norma (stemme)
2013: Letters to Jackie: Remembering President Kennedy … Forteller (dokumentar)
2013: Betty White Goes Wild … Seg selv


== Priser ==

White ble innvalgt i Television Hall of Fame i 1995. Hun har en stjerne i Hollywood Walk of Fame ved siden av sin avdøde ektemann, Allen Ludden.
I 2010 fikk hun Screen Actors Guild Award og ble beæret med en livstidspris. I 2010 ble hun tildelt Associated Press' pris: Årets underholder.


== Bibliografi ==
Betty White; Thomas Watson (1983). Betty White's Pet-Love: How Pets Take Care of Us (engelsk). Morrow. ISBN 9780688022075. 
Betty White (1987). Betty White In Person (engelsk). Doubleday. ISBN 9780385239165. 
Betty White; Tom Sullivan (1991). The Leading Lady: Dinah's Story (engelsk). New York: Bantam. ISBN 9780553073959. 
Betty White (1995). Here We Go Again: My Life In Television (engelsk). New York: Scribner. ISBN 9780684800424. 
Betty White (2011). If You Ask Me (And of Course You Won't) (engelsk). New York: G. P. Putnam's Sons. ISBN 9780399157530. 
Betty White (2011). Betty & Friends: My Life at the Zoo (engelsk). New York: G. P. Putnam's Sons. ISBN 9781101558928. 


== Referanser ==


== Eksterne lenker ==
(en) Betty White på Internet Movie Database 
(sv) Betty White i Svensk Filmdatabas 
(da) Betty White på Scope 
(fr) Betty White på Allociné 
(en) Betty White på AllMovie 
(en) Betty White hos Rotten Tomatoes 
(en) Betty White hos The Movie Database 
(en) Betty White hos Behind The Voice Actors